**UNI-PHARMA, ΟΡΑΜΑ & ΑΠΟΣΤΟΛΗ**

**To Όραμά μας:** να αναγνωριζόμαστε ως ένας αποδοτικός και καινοτόμος Οργανισμός, υψηλής κεφαλαιοποίησης που αναπτύσσει, παράγει και διαθέτει υψηλής ποιότητας προϊόντα προστιθέμενης αξίας, και που παράλληλα συνιστά έναν ελκυστικό χώρο εργασίας και έναν αξιόπιστο επιστημονικό και εμπορικό εταίρο

**Η Αποστολή μας:** Η βελτίωση της ποιότητας ζωής των συνανθρώπων μας μέσω της εξασφάλισης πρόσβασης τους στην θεραπεία με καινοτόμα, ποιοτικά και οικονομικά προϊόντα.

**INTERMED ΟΡΑΜΑ & ΑΠΟΣΤΟΛΗ**

**Το Οραμά μας:** Να συνεισφέρουμε στην υγεία και την ποιότητα ζωής του σύγχρονου ανθρώπου, παράγοντας **ποιοτικά** και **καινοτόμα** προϊόντα και τοποθετώντας τα σε κάθε σπίτι στην Ελλάδα και διεθνώς

**Η Αποστολή μας:** Η ανάπτυξη, η παραγωγή και η διάθεση καινοτόμων φαρμακευτικών και παραφαρμακευτικών προϊόντων, τα οποία θα καλύπτουν τις καθημερινές γενικές και ειδικές ανάγκες του σύγχρονου ανθρώπου.

**Η ΕΚΕ ξεκινάει απ΄ την καρδιά μας. Σε συνάρτηση με τις Αξίες μας**

Οι αξίες μας αποτελούν την καρδιά και την ψυχή των λειτουργιών μας, της τη βάση και την κατεύθυνση πάνω στην οποία κινούνται οι άνθρωποι και αλληλεπιδρούν. Τις αξίες διέπουν στοιχεία Εθελοντισμού, Ηθικής και γενικότερα υπεύθυνης συνείδησης. Είναι το πλαίσιο συμβατότητας των υπαλλήλων με τη Φιλοσοφία του Ομίλου που επισφραγήζει

|  |
| --- |
| T – Teamwork |
| E – Ethos |
| L – Learning |
| E – Excellence |
| I – Innovation |
| A – Accountability |

|  |  |
| --- | --- |
| **T**eamwork  Ομαδικότητα | **Αναγνωρίζουμε ότι το τελικό αποτέλεσμα έρχεται μέσα από ομαδική δουλειά, χωρίς αποκλεισμούς και εμπάθειες**   * *Αναγνωρίζουμε ότι είμαστε μέρος ενός συνόλου και ότι η δουλειά του συναδέλφου εξαρτάται και από τη δική μας* * *Επιδιώκουμε τη συνεργασία, ώστε να εξασφαλίζουμε το καλύτερο δυνατό συνολικό αποτέλεσμα* * *Δεχόμαστε ότι κάθε μέλος της ομάδας έχει δυνατά σημεία αλλά και αδυναμίες και αποδεχόμαστε τη διαφορετικότητα κάθε μέλους της ομάδας, συνεργαζόμενοι με γνώμονα το κοινό αποτέλεσμα* * *Προσφέρουμε την τεχνογνωσία μας, την εμπειρία μας και τις ικανότητές μας στην ομάδα μας και έξω από αυτήν οικειοθελώς* * *Επιδιώκουμε τη βελτίωση των μελών της ομάδας μας και όχι τη συγκάλυψη* |
| **E**thos  Ηθική | **Οι εργασιακές μας σχέσεις διαπνέονται από ειλικρίνεια, αξιοπιστία, ακεραιότητα, σεβασμό και δικαιοσύνη**   * *Δεν παραποιούμε στοιχεία, δεν δίνουμε διαστάσεις μεγαλύτερες ή μικρότερες από τις πραγματικές και λέμε μόνο αλήθειες* * *Εννοούμε αυτά που λέμε και τηρούμε τις δεσμεύσεις μας* * *Χειριζόμαστε τις πληροφορίες που έρχονται σε γνώση μας με εχεμύθεια και αποφεύγουμε την κοινωνική κριτική* * *Σεβόμαστε τη διαφορετικότητα ως προς το φύλο, την εθνικότητα και κάθε άλλο προσωπικό χαρακτηριστικό και αποθαρρύνουμε τις προκαταλήψεις και τα στερεότυπα* * *Δεν αφήνουμε τις προσωπικές μας συμπάθειες και αντιπάθειες να επηρεάζουν την κρίση μας* * *Τηρούμε τη νομοθεσία και το κανονιστικό πλαίσιο που αφορά το πεδίο ευθύνης μας* |
| **L**earning  Μάθηση | **Επιδιώκουμε τη βελτίωση των γνώσεων και δεξιοτήτων μας και αξιοποιούμε κάθε δυνατή ευκαιρία προσωπικής ανάπτυξης**   * *Ενημερωνόμαστε για τις εξελίξεις στον τομέα ευθύνης μας αξιοποιώντας κάθε δυνατή πηγή* * *Δε φοβόμαστε την αυτο-κριτική, αλλά την αξιοποιούμε ως ένα εργαλείο αυτο-βελτίωσης* * *Επιζητούμε το feedback αναφορικά με την απόδοσή μας* * *Διευρύνουμε διαρκώς τον ορίζοντα των γνώσεών μας, είτε μέσω της εταιρικής εκπαίδευσης είτε με προσωπική επένδυση χρόνου και κόπου* * *Ρωτάμε και επιζητάμε τη γνώση και την πληροφόρηση* |
| Excellence  Αριστεία | **Αριστεύουμε σε ό,τι κάνουμε και στον τρόπο που λειτουργούμε, ξεπερνώντας διαρκώς τις προσδοκίες**   * *Σχεδιάζουμε με ρεαλισμό και αυτογνωσία, λαμβάνοντας υπόψη όλες τις παραμέτρους* * *Εφαρμόζουμε με συνέπεια και χωρίς παρεκκλίσεις* * *Χρησιμοποιούμε μετρήσιμα στοιχεία για να αξιολογούμε και διαρκώς βελτιώνουμε την αποτελεσματικότητα της δουλειά μας* * *Μαθαίνουμε από τα λάθη μας και συνεισφέρουμε ώστε να αποφευχθούν παρόμοια λάθη και από άλλους* * *Αναγνωρίζουμε τις καλές πρακτικές συναδέλφων ή τρίτων και τις υιοθετούμε* * *Επικοινωνούμε τις ανάγκες για αλλαγή και βελτίωση που έρχονται σε γνώση μας, είτε μέσα από την προσωπική εμπειρία είτε μέσω τρίτων* * *Συμμετέχουμε στην αλλαγή και τη βελτίωση ενεργά, με προσωπικό έργο και ψυχή* |
| Innovation  Καινοτομία | **Είμαστε ανοιχτοί στο καινούργιο, στην αλλαγή, και παράγουμε νέες ιδέες γιατί η καινοτομία ξεκινάει απ’ την καρδιά**   * *Ψάχνουμε τρόπους να κάνουμε τη δουλειά μας πιο παραγωγικά και με μικρότερο κόστος, αλλάζοντας, όπου απαιτείται, και όχι παραβιάζοντας διαδικασίες και κανονισμούς* * *Αξιοποιούμε τις εμπειρίες της καθημερινότητάς μας για να προτείνουμε βελτιώσεις στα προϊόντα μας και την εξυπηρέτηση του πελάτη, του τελικού καταναλωτή* * *Προτείνουμε καινοτόμες αλλά και ρεαλιστικές ιδέες που να προάγουν την εικόνα, τη φήμη και την εξωστρέφεια του Ομίλου* |
| Responsibility  Ευθύνη | **Θεωρούμε πως η προσωπική μας συνεισφορά στην ομάδα, το τμήμα, τον Όμιλο, την κοινωνία ολόκληρη είναι καθοριστική**   * *Η ασφάλεια, η αποτελεσματικότητα και η ποιότητα των προϊόντων μας είναι η πρώτη μας προτεραιότητα* * *Παρέχουμε τις γνώσεις μας και κάθε άλλη βοήθεια απλόχερα, όπου και όποτε χρειαστεί, με γνώμονα το κοινό καλό* * *Κάνουμε πράξη τη βιώσιμη ανάπτυξη στο πλαίσιο του ρόλου μας* * *Αναλαμβάνουμε την ευθύνη των πράξεων και των αποφάσεών μας* * *Χειριζόμαστε τα μέσα και τις εγκαταστάσεις του Ομίλου σα να είναι δικά μας* * *Σκεφτόμαστε «πράσινα» και δείχνουμε κοινωνική ευαισθησία* |

